**2-BOB: “SHON-SHARAF” DAVLAT MUZEYI**

**MASHG‘ULOT 4: Ikkinchi jahon urushi yillarida O‘zbekiston Davlat xavfsizlik idoralari va ichki ishlar xodimlarining faoliyati. O‘zbek jangchilarining mukofotlanishi. Ular urushdan qaytmadilar. O‘zbekistonlik jangchilarning sovet-yapon urushidagi ishtiroki. Front xatlari**. **O‘zbekistonlik ayollarning jang maydonlaridagi jasorati.**

**4.1.Ikkinchi jahon urushi yillarida O‘zbekiston Davlat xavfsizlik idoralari xodimlarining faoliyati**

(2 *slayd jang maydoni*) Ikkinchi jahon urushi yillarida davlat xavfsizligi xalq komissarligi (NKGB) tarkibida xavfsizlik organlari faoliyat yuritgan. Keyinchalik ular Davlat xavfsizlik vazirligi (MGB) bo‘lib, ajralib chiqib, mamlakat tashqarisi va ichkarisida chet el josus va ayg‘oqchilariga qarshi ayovsiz kurash olib borishgan.

Razvedka va kontrrazvedka faoliyatida ko‘plab O‘zbekistonlik harbiylar qahramonlik namunalarini ko‘rsatib, dushman egallagan hududlarda razvedka ishlarini olib borgan va mamlakat ichkarisida esa, “SMERSH” (josuslarga o‘lim) tarkibida mamlakatimizga diversion operatsiyalar amalga oshirish uchun yuborilgan josus va ayg‘oqchilarni zararsizlantirish ishlari bilan shug‘ullanishgan.

(3 *slayd muzey ekspozitsiyasi*) Ular bevosita frontdagi jangovar harakatlarda ishtirok etishmasada, bajarayotgan jangovar vazifalari frontdagi holatdan qolishmas edi. 2 ming nafardan ortiq operativ xodimlar o‘z xohishlariga ko‘ra harakatdagi Sovet armiyasi safida fashistlarga qarshi jang qildilar. Ular frontda o‘zlarining bevosita vazifalarini bajarish bilan bir qatorda komandirlari halok bo‘lgan rota va batalonlarni boshqardilar.

**O‘zbekiston xavfsizlik idoralari razvedkachilari**

(4 *slayd* ***“SMERSH”)***Xavfsizlik organlariga bag‘ishlangan ekspozitsiyada Ikkinchi jahon urushi davrida faoliyat yuritgan polkovnik Isaev Ahmad Mirzaevich, polkovnik Telagaev Georgiy Vasilevich, polkovnik Vartanov Vsevolod Grigorevich, podpolkovnik Mansurov Aynulla Ilojetdinovich, Ayupov Abdulxaylarning fotosuratlari hamda podpolkovnik Yusupov Xaydarga tegishli orden, medallar va ularning guvohnomalari, tashakkurnomalar joy olgan.

Vitrinada joy olgan Ikkinchi jahon urushidagi xavfsizlik xodimlari jasoratiga bag‘ishlangan “Dobriy sled na zemle” kitobi ular faoliyati haqida to‘laqonli hikoya qilib beradi.

“SMERSH” xodimlarining asosiy vazifalari dushman josuslarini aniqlash, zararsizlantirib, hibsga olishdan iborat bo‘lgan. Ikkinchi jahon urushi yillarida vatandoshlarimiz podpolkovnik Alimov Mirzamurod, podpolkovnik Ixsanov Boris Idrisovich, podpolkovnik Demikov Lev Vladimirovich, mayor Kust Grigoriy Vasilevich, mayor Nedavniy Ivan Maksimovich, katta leytenant Raxmatullaev Samig‘, leytenant Akilov Asad Akilovich, starshina Umarjanov Taliplar xavfsizlik organlarining jasur jangchilari hisoblangan.

**4.2.** **IKKINCHI JAHON URUSHI YILLARIDA ICHKI ISHLAR XODIMLARINING FAOLIYATI**

**(Slayd 5. II xodimlari)** Sobiq Sovet Ittifoqi davrida ham ichki ishlar organlari (dastlab “ishchi-dehqon militsiyasi” deb yuritilgan)ning faoliyati jamoat xavfsizligi hamda jinoyatchilikka qarshi kurashish bilan bir qatorda, hududda sovet tuzumini o‘rnatish va uning g‘oyalarini yanada mustahkamlashga qaratilgan. Markazdan kelgan bu boradagi topshiriqlarni o‘z vaqtida va bekamu-ko‘st bajarishga intilgan.

Urushning dastlabki kunlaridanoq respublika militsiyasining ko‘plab xodimlari ko‘ngilli ravishda harakatdagi armiya safiga qo‘shildilar. Xususan, urush boshlangan ilk oylarda O‘zbekiston SSR Ichki ishlar xalq komissarligining buyrug‘i asosida Respublika bo‘yicha rahbarlik lavozimlarida faoliyat yuritayotgan xodimlardan 57 nafari tezkor ravishda Qizil armiya saflariga yuborildi.

Ulardan tashqari Toshkent militsiya maktabi tinglovchilarining 60 foizi, komandir-o‘qituvchilarining 30 foizi, Samarqand militsiya organlari xodimlaridan   
1489 kishi, Toshkent temir yo‘li militsiyasi bo‘limining 204 nafar eng yaxshi xodimlari o‘zbek milliy diviziyasi, shuningdek general Panfilov diviziyasi safida jangga kirdilar.

**(Slayd 6. II xodimlari)**  Urush yillarida 4 500 ga yaqin mard, jasur, vatanparvar ichki ishlar xodimlari frontga safarbar etilgan. Mingdan ortig‘i jang maydonlarida ko‘rsatgan jasorati va qahramonliklari uchun orden va medallar bilan taqdirlanganlar. O‘zbekistonlik ichki ishlar xodimlari front ortida jamoat tartibini saqlash va xavfsizligini ta’minlash vazifalarini bajarish bilan birga, ayg‘oqchilar va xoinlarga qarshi kurash olib borish,harbiy jinoyatchilarni ro‘yxatga olish, harbiy buyruqlarni o‘z vaqtida bajarilishini nazorat qilish va boshqa vazifalarni bajarib kelgan

**4.3. O‘ZBEK JANGCHILARINING MUKOFOTLANISHI *( 7 Slayd O‘zbek jangchilarining mukofotlanishi)***

***( 8 Slayd O‘zbek jangchilarining mukofotlanishi)***

O‘zbekistonlik 120 mingdan ziyod askar va ofitser jang maydonlaridagi jasorati uchun jangovar orden va medallar bilan mukofotlangan.

301 dan ortiq O‘zbekistonlik jangchilar Sovet Ittifoqi Qahramoni unvoniga ega bo‘lishdi. ***O‘zbekistonlik 70 ta jangchi “SHuxrat” ordenining uchala darajasi bilan taqdirlandi.***

***(9 Slayd medallar)***

Jumladan**: “Moskva mudofaasi uchun” medali bilan – 1753 kishi;**

**“Stalingrad mudofaasi uchun” medali bilan – 2 738 kishi;**

**“Kavkaz mudofaasi uchun” medali bilan – 2 924 kishi;**

**“Leningrad mudofaasi uchun” medali bilan – 1 382 kishi;**

**“Sevastopol mudofaa uchun” medali bilan – 124 kishi;**

**“Dneprni kechib o‘tish” medali bilan 100 dan ziyod kishi;**

**“Odessa mudofaasi uchun” medali bilan – 84 kishi;**

**“Budapeshtni ozod qilganligi uchun” medali bilan – 2 430 kishi;**

**“Venani ozod qilganligi uchun” medali bilan – 2 000 kishi mukofotlandi.**

SHuningdek, Italiya, Angliya, Fransiya, YUgoslaviya, Polsha, CHexoslavakiya, Vengriya kabi mamlakatlarining ordenlari bilan taqdirlangan hamyurtlarimiz bir necha ming kishini tashkil etadi.

**( 10 Slayd) 4.4. ULAR URUSHDAN QAYTMADILAR**

O‘zbek xalqi vakillari shunday qiyin, hatto o‘lim xavf solib turgan vaziyatda ham o‘zlarining mardlik va jasorat, g‘urur, sabr-toqat, insonparvarlik, kabi fazilatlarini yo‘qotmadilar. Gollandiyaning Amersfort konslagerida bo‘lib o‘tgan voqea buning yaqqol misoli bo‘la oladi:

Gollandiyada joylashganersfort konslageriga 850 dan oshiq asir olingan Sovet askarlari olib kelinadi. Etnik kamsitish va oriylar irqini tozaligini isbotlash maqsadida, fashistlarning mafkura bo‘limi fil’m suratga olishni rejalashtirishadi.

SHu maqsadda ular o‘zbek millatiga mansub bo‘lgan 101 asirni qiynoqlarga solishadi, bir necha kun och ushlab, ularga non bergandan so‘ng bir-birlarini talashlarini sur’atga olishmoqchi bo‘ladi. Lekin o‘zbek asirlari o‘zlarining yuksak ahloqiy va oliyjanoblik fazilatlarini ko‘rsatib, sim qo‘ra orqali ularga tashlangan nonni bir-birlari bilan talashmaydilar. Ularning eng yoshi erga tushgan nonni qo‘liga oladi uch marta o‘pib peshonasiga suradi. SHundan so‘ng ular doira shaklida erga o‘tiradilar va nonni teng bo‘lishib iste’mol qilishadi. SHundan so‘ng duo qilgan holda o‘rnilaridan turishadi. Ularning o‘lim xavfi bo‘lgan taqdirda ham matonatliligi va shaxsiy axloqiy fazilatlari hamma narsadan ustun turushini atrofdagilarga namoyon qilishadi.

*(11 slayd )* Bundan g‘azablangan fashistlar germaniyasining mafkura bo‘limi boshlig‘i YOzef Gebbel’s ularni vaxshiyona jazolash va kaltaklashni buyuradi. 1942 yilning apreligacha ulardan 77 tasi tirik qolishadi. Tirik qolganlari nemis qo‘mondonlarining buyrug‘i bilan o‘rmonga olib borib otib tashlanadi...

*(12 slayd )*Urushda o‘zbekistonlik askarlardan 150 ming nafari asir tushgan,   
50 ming askar konslagerlarda vafot etgan, 133 mingga yaqin vatandoshimiz bedarak ketgan.

Ibragimov Vahob Abdurahmonovich 1922 yil 15 martda Toshketda tug‘ilgan. 19 yoshida ko‘ngilli bo‘lib armiya safiga ketgan. Qisqa muddatda serjantlar maktabini tugatib, frontga ketgan.

1942 yil, Xar’kov uchun bo‘lgan shiddatli janglarning birida, serjant Ibragimov qattiq jarohatlanib, asirga tushgan.

Asirga tushganlar guruhini Germaniyaga olib ketib, Berlin yaqinidagi kulbaga joylashtirishgan. Fashistlar uni o‘z qasamyodini qabul qilishga majbur etishdi va rad javobini olgandan so‘ng, qattiq kaltaklab, boshqa lager’ga jo‘natishdi.

Oyog‘idan olgan jarohat tufayli suyaklarining yiringlashiga qaramay, lagerdan qochishga qaror qildi, lekin qo‘lga tushdi va kuchli do‘pposlanib, Berlin yaqinidagi «Zaksenxauzen» konslageriga joylashtirildi.

«Zaksenxauzen» tom ma’noda baynalminal lager’ bo‘lib, u erda chex, rus, polyak, fransuz, norveg va boshqa millat va xalqlar vakillari bor edi. Ular vatandoshimizni «klyayne mongol» - «kichkina mongol» nomi bilan atab, unga har tomonlama yordam berishardi.

*(13 slayd )*Lagerda qahramonimiz bir umrlik do‘st orttirdi.U 65633 raqamli mahbus Frederik Bergstrem edi. Bir kun Frederik Vahobning yoniga kelib, o‘zini tanishtiradi va unga pechen’e, baliq hamda tamaki solingan qutini beradi. Bu unga nafaqat moddiy yordamni, balki ruhiy qo‘llab quvvatlashni anglatar edi.

Frederik kasal bo‘lib, nonni yutolmay qolganda, Vahob unga chaynab yutishiga yordam berar edi.

Lagerda uch oydan ortiq kasal bo‘lgan maxbuslarni gaz kameralarida yoqish to‘g‘risidagi qonun mavjud edi. Vahob uch oy davomida jarohatlari tufayli yurolmay qolgan edi. Lagerda hujjatlarni yurituvchi vazifasida ishlayotgan Frederik do‘sti Vahobning hujjatlaridagi sanalarni soxtalashtirib, uning hayotini saqlab qoldi.

*(14 slayd )*

1945 yilning bahorida bombalarning portlashlari ostida ular ayrilishdi. Frederik shimolga jo‘nab ketdi, Vahob esa boshqa tomonga, ikkovi ham o‘limga mahkum etilganlar qatoriga tushgan edilar. Lekin taqdir ularni 1954 yilning kuzida Toshkenda uchrashtirdi.

Ibragimov Vahob 21.11.1996 yilda Toshkentda vafot etgan.

**4.5. O‘ZBEKISTONLIK JANGCHILARNING SOVET-YAPON URUSHIDAGI ISHTIROKLARI**

*(15 Slayd. Karta)* Sovet-german urushi evropada g‘alaba bilan tugadi. Xalq tinchlik davri vazifalarini hal etishga kirishishi mumkin edi. Lekin Uzoq SHarqda va Tinch okeanida hali ham urush alangasi yonib turar edi. Tezlik bilan bu alangani o‘chirish va insoniyat uchun uzoq kutilgan tinchlikni ta’minlash talab qilinar edi.

O‘zining ittifoqchilik majburiyatlarini bajarib, Ikkinchi jahon urushini tezroq tugatish va Janubiy-SHarqiy Osiyo xalqlarini urush azob-uqubatlaridan qutqarish hamda Uzoq SHarq chegaralarida xavfsizlikni ta’minlash uchun, Sovet Ittifoqi YAponiya militaristlariga qarshi urushga kirdi.

*(16 Slayd. Front qo‘mondonlari)* Urushga kirishishdan oldin evropa harbiy-harakatlar maydonlaridan Uzoq SHarqqa qo‘shin, harbiy texnika, o‘q-dorilar, oziq-ovqatlar va kerakli bo‘lgan barcha vositalar ko‘chirib keltirildi. Uzoq SHarq chegaralari bo‘yidagi mavjud birlashmalar negizida 1- va 2- Uzoq SHarq frontlari va Mongoliya hududida Baykolorti (Zabaykale) frontlari tashkil qilindi.

1945 yil 8 avgustda Sovet hukumati - o‘zini YAponiya bilan urush holatida deb e’lon qildi va 9 avgustga o‘tar kechasi sovet qo‘shinlarining hujumi boshlandi.

Puxta tayyorlanib tezkorlik bilan o‘tkazilgan hujumkor operatsiya davomida Manjuriyadagi yaponlarning Kvantun armiyasi tor-mor etildi.

*(17 Slayd. Kapitulyasiya aktini imzolash)* 1945 yil 2-sentyabrda YApon dengizida, Amerika harbiy kemasida Yaponiya qo‘mondonligi mag‘lubiyatini tan olib kapitulyasiya aktiga imzo chekdi. SHu tariqa fashistlar Germaniyasi tomonidan yondirilgan va 70 millionga yaqin kishining hayotiga zomin bo‘lgan Ikkinchi jahon urushi alangansi so‘ndirildi.

*(18 Slayd. Jang lavhalari)* 1941-1945 yillardagi barcha jangovar harkatlarda – 1941 yil iyunidagi chegara janglaridan va Brest qal’asining qahramonlik mudofaasidan to Berlinni ishg‘ol qilish va Pragani ozod etishgacha O‘zbekiston fuqarolari faol ishtirok etdilar. Shuningdek, Uzoq Sharqda Germaniyaning ittifoqchisi hisoblangan Yaponiya militaristlariga qarshi kurashda ham hamyurtlarimiz qahramonona jang qildilar.

Janglarda Samarqandlik tibbiy xizmat mayori Zokirjon Umarov 2-Uzoq SHarq fronti tarkibidagi muhandislik bataloni vrachi lavozimida xizmat qilib, yaradorlarga yuqori samarali tibbiy xizmat ko‘rsatishni tashkil qilgan.

Farg‘onalik minomyot batareyasi komandiri kapitan G‘ani Abdullaev o‘z batareyasini mohirlik bilan boshqarib yapon qo‘shinlariga qaqshatqich zarbalar bergan. Yuqorida nomlari keltirilgan har ikkala hamyurtlarimiz ham Qizil Yulduz va 2-darajali Vatan urushi ordenlari va “Yaponiya ustidan qozonilgan g‘alaba uchun” medali va ko‘pgina mukofotlar bilan taqdirlanganlar.

Evropa harbiy harakat maydonlarida “Qizil yulduz”, 2-darajali Vatan urushi ordenlari va “Jasorati uchun”, “Jangovar xizmatlari uchun”, “Kavkaz mudofaasi uchun”, “Belgradni ozod qilgani uchun”, “Venani ishg‘ol qilganligi uchun” , “Budapeshtni ishg‘ol qilgani uchun” medallari bilan taqdirlangan andijonlik tajribali jangchi gvardiyachi starshina Yusup Mamatqulov yaponlarga qarshi ko‘rsatgan jasorati va matonati uchun Sovet ittifoqi qahramoni unvoniga taqdim qilingan edi. Ammo shtablardagi byurokratchilik natijasida Oltin yulduz o‘rniga unga Qizil Bayroq ordeni berildi.

*(19 Slayd. Podvodnaya lodka)* Щ-137 suv osti kemasi torpedachisi Tinch okean flotchisi katta starshina Bilol Qudratov Janubiy Saxalin va Kuril orollarini hamda Xitoy va Koreya qirg‘oqbo‘ylarini yaponlardan tozalashda o‘zining katta hissasini qo‘shdi, xizmatlari uchun “Ushakov medali” bilan taqdirlandi.

Yuzlab o‘zbekistonliklar yapon militaristlariga qarshi mardonavor jang qilib, ularning ko‘pchiligi orden va medallar bilan taqdirlanganlar, ulardan biz starshina Mulla-Axmad Karimovni, gvardiyachi katta serjantlar Yunus Yusupovni, Aziz Axmedjonovni, Temir Xidirovni serjantlar Mamad Orzikulovni, Ochil Xudoyberdievni va efreytorlar Beknazar Normatovni, Mamad Bakirov va boshqalarni tilga olishimiz mumkin. O‘zbekistonlik yigitlar bilan birga yurtimizning qizlari ham Yaponiyaga qarshi urushda ishtirok etganlar, biz faxr bilan tibbiy xizmat leytenanti "Jangovar xizmatlari uchun" medali sohibasi Xakima O‘roqbekovani nomini tilga olishimiz mumkin.

Shu tariqa o‘zbekistonlik jangchilar Ikkinchi jahon urushining barcha davrlarida, shu jumladan uning so‘nggi davrida yapon qo‘shinlarini tor-mor qilishda, Janubiy Saxalinni, Kuril orollarini Shimoliy sharqiy Xitoy va Shimoliy Koreyani bosqinchilardan ozod etishda matonat bilan jang qilganlar, o‘z harbiy majburiyatlarini sharaf bilan ado etganlar.

O‘zbekistonlik jangchilar Kvantun armiyasini tor-mor keltirishda o‘zlarining katta hissalarini qo‘shdilar. Ular Uzoq Sharq hududidagi barcha janglarda faol qatnashdilar. Masalan, Qizil Bayroqli 22- o‘qchi diviziyasi 246-o‘qchi polki 3-o‘qchi batalonidan kichik serjant Xoldorov jangda aniq harakat qilib,13 nafar yapon askarini er tishlatdi. Argun daryosini kechib o‘tishda ushbu diviziya jangchilaridan G‘ofurov alohida o‘rnak ko‘rsatib, dushman DZOTini er bilan yakson qildi.

*(20 Slayd. Jangchilar)* Yaponiyaga qarshi janglarda ham yurtlarimiz yuksak jangovar faollik va o‘z harbiy mahoratlarini namoyish qildilar. Ular orasida general-mayor Trushin, podpolkovnik Zokirov, kapitan Kalinin, leytenantlar N. Latipov, A.A. Karimov, F.Karimov, kichik leytenant U.Doniyorov, jangchilar A. SHosalov, A.Raximberdiev, S.Nazarov, A.Normatov, J.Xalilov, K.Turdibekov P. Rismatov, katta serjantlar SH.Sobirov, V.Zelenskiy, efreytor U.Asanov, sanitar eshmatov va O‘zbekistonning boshqa jasur o‘g‘lonlari bor edi.

(21 slayd. Medal va medal guvohnomalari) SSSR Oliy Soveti Prezidiumining 1945 yil 30 sentyabrdagi qarori bilan ta’sis etilgan “Yaponiya ustidan qozonilgan g‘alaba uchun” medali bilan ko‘plab vatandoshlarimiz munosib taqdirlanganlar.

*(slayd 22 )* Shunday qilib, O‘zbekiston jangchilari Germaniya fashizmi va YAponiya militarizmi ustidan qozonilgan g‘alabaga, evropa va Osiyo xalqlarini ozod qilishga munosib hissa qo‘shdilar. O‘zbekistonliklarning janglarda ko‘rsatgan jasorati Ikkinchi jahon urushi g‘olibona yakunlanishining muhim tarkibiy qismi bo‘ldi.

*(slayd 23 )* **4.6.****FRONT XATLARI**

*“slayd 24 ”* “SHon-sharaf” davlat muzeyida Ikkinchi jahon urishi davrida askarlar tomonidan yozilgan xatlarning noyob nusxalari jamlangan. Ekspozitsiya ikki qismga ajratilgan. Ekspozitsiyaning o‘ng qismida frontdan kelgan xatlar joy olgan.

Ularni qanchalar kutishgan.... Urush davridagi xatlar o‘sha davrdagi xotiralarni o‘zida mujassam etadi. Ushbu xatlar o‘z ichiga urush xaqidagi qisqa hikoyalarni, she’rlarni, sarg‘aygan fotosuratlarni, jagovar varaqa bo‘laklarini, o‘z yaqinlariga yozilgan sevgi izxorlari va urushdan keyingi baxt to‘g‘risidagi orzularni o‘z ichiga olgan. Ko‘plab oilalar ushbu ota va bobolarining maktublarini qimmatbaho meros sifatida saqlab kelishgan.

*“slayd 25”*Frontdan kelgan maktublar aksariyatning o‘z yaqin insonlari “XAYOT!!!” ekanligidan xabar beruvchi yagona vosita bo‘lib xizmat qilgan. Tarixning eng qonli urushlaridan biri bo‘lgan Ikkinchi jahon urushi haqida ko‘plab asarlar, kitoblar va hikoyalar yozilgan lekin bularning hech biri urush yillarida yoziladigan maktublar kabi bizning yuraklarimizni chuqur iztirobga sola olmaydi va urush daxshatlari haqida chuqur o‘ylashga majbur qila olmaydi.

*“slayd 26”* Vitrinaning chap tomonida Ikkinchi jahon urushining eng daxshatli hujjatlaridan biri “4-formali xabarnoma” lari joylashtirilgan. Odatda “4-formali xabarnoma” xaqida gapirishni xech kim yoqtirmasdi, chunki bu xabarnoma “Harbiy xizmatchining rasman o‘lmi xaqida” edi.

*“slayd 27”*Urushning dastlabki kunlarida o‘lim xabarnomalari oddiy front maktublari kabi uch burchak ko‘rinishda kelar edi. Shuning uchun ularni oddiy maktublardan ajratib olish qiyin edi, faqatgina notanish imzogina odamlarni sergak tortishga majbur qilar edi. Ushbu uchburchak shaklidagi maktub ochib o‘qilgandagina uning qanday daxshatli xabar ekanligi ma’lum bo‘lar edi.

*(slayd 28)* **4.7. O‘ZBEKISTONLIK AYOLLARNING JANG MAYDONLARIDAGI JASORATI**

**“G‘alaba bog‘i”** yodgorlik majmuasi va **“ Shon-sharaf”** davlat muzeyi ekspozitsiyasidan joy olgan O‘zbekistonlik ayollarning urush yillaridagi jasorati deb nomlangan bo‘lib, ushbu bo‘lim O‘zbekistonlik ayollarning urush yillaridagi jasorati xaqida ma’lumotlar beradi. Mazkur bo‘limda front va front ortida fidokorona xizmat ko‘rsatgan ayollarga bag‘ishlangan.

Urushda mehnat frontidagi asosiy qiyinchilik front orqasida qolgan xotin-qizlar, voyaga etmagan yoshlar, qo‘liga qurol ushlashga qodir bo‘lmagan qariyalar zimmasiga tushdi. Ular g‘alaba uchun zarur bo‘lgan hamma narsani frontga etkazib beribgina qolmay, o‘zlari shinel kiyib jangga ham otlandilar.

Urushning dastlabki kunlaridan xotin-qizlar ixtiyoriy ravishda jang maydonlariga yuborishni so‘rab, harbiy komissarliklarga ariza bera boshlaganlar. Bunga misol tariqasida Samarqand viloyatidan quyidagi dalillarni keltirish mumkin: viloyat bo‘yicha 1941-yil 22-iyundan

*(slayd 29)* 4-avgustgacha frontga jo‘natishni so‘rab ariza berganlar soni 2 988 kishi edi. Shulardan 613 nafari xotin-qizlar bo‘lgan. Respublikamizning hamma viloyatlarida ham xuddi shu xildagi dalillarga duch kelamiz. Biroq harbiy komissarliklardan qizlarimizning ko‘pchiligi rad javobni oldilar, sababi front orqasida ham g‘alaba uchun mehnat qilish asosan xotin-qizlar zimmasida edi. SHunga qaramay, O‘zbekistondan 4 555 nafar qizlar bevosita jang maydonlarida bo‘lib, g‘alabaga katta ulush qo‘shdilar.

*(slayd 30)* Ikkinchi jahon urushida 200 ming shifokor, 500 mingga yaqin tibbiyot hamshirasi qatnashgan. Ular dahshatli bombalar va tinmay yog‘ilib turgan o‘qlarga qaramay chidam va matonat, shifokorlarga xos oliyjanoblik bilan insonlarni o‘limdan qutqarib qolish uchun jonbozlik ko‘rsatdilar. Shulardan 4 mingdan ortig‘i (3 000 nafar shifokor, 1 000 nafar tibbiyot hamshirasi) o‘zbekistonlik shifokorlar edi. Ular yordamida qanchadan-qancha yarador va bemor askar va ofitserlar qaytadan jangovar safga turib, o‘z burchlarini bajardi.

*(slayd 31)*Urush yillarida Moskva bo‘sag‘alarida, qamalda qolgan Leningrad, Stalingrad ostonalarida, Ukraina, Belorussiya frontlarida, Kavkaz orti, Polsha, Chexoslovakiya, Vengriya va boshqa davlatlarda har bir qarich er uchun jang olib borgan yigitlarimiz qatorida O‘zbekiston xotin-qizlari ham bor edi. Ulardan ba’zilari halok bo‘lib, janggohlarda qolib ketdilar. Shulardan biri ixtiyoriy ravishda frontga shifokor bo‘lib ketgan Umri Umarovadir.

Urush qatnashchisi bo‘lgan O.Sanfirova, E.Stempkovskaya, N.Ibrohimova, A.Mukarramova, F.Ramazonova, opa-singil G‘iyosovalar, Z.G‘anieva, R.Alimova, A.Qalandarova, M.Samadova, M.Saidjonova, S. Davronova, YA. Rahmatova, U.Shokirova, M. Omonova, S. Ro‘zieva, S.Kamolova, X.Usmonova, S.Majidova, A.Muharramova, F.Ramazonova, Z.Polvonova, G.Muhammadjonova, Z.Hasanova, SH.Karimova, Sh.Ahmedova, S.Saidova, M.Xotmulina, O.Zubareva, M.Umarxo‘jaeva, V.Zaxarova, E.Naxeyman, R.Ibroximova, M.Eshonxujaeva, R.Muminova, S.Kublanova, A.Pixteeva va shunga o‘xshash ko‘plab mardi-maydon qizlar ism-shariflarini keltirish mumkin.

*(slayd 32 )* Ularning aksariyati shifokorlar, razvedkachilar, aloqachilar, o‘qchilar sifatida xizmat qilishgan. Shifokorlar harbiy bir kecha-kunduzda 200 dan ortiq yaradorning dardiga davo bergan bo‘lsa, hamshiralar o‘zlaridan og‘irroq yarador va bemorlarni jang maydonidan olib chiqardilar, aloqachi-radist qizlarimiz o‘z vaqtida qo‘mondonlikka xabar yo‘llab, jangchilarimizning g‘alabaga erishishiga ko‘maklashardilar.

*(slayd 33)* **Zebo G‘anieva**. Ikkinchi jahon urushi boshlangan kunlarda Zeboxon Moskvadagi Davlat teatrshunoslik institutida tahsil olar edi. Zeboxon o‘z orzularidan voz kechib dushmanga qarshi jangga otlandi. Dastlab u tibbiy hamshira sifatida qo‘shinlarimizga ko‘mak berdi. Ammo bu kasbda uzoq ishlamadi. Undagi jasoratni, har qanday og‘ir sharoitda ham o‘zini yo‘qotmaslik singari sifatni ko‘rgan qo‘mondonlik Zeboga minomyotchilar safida bo‘lishni taklif qildi. U vazifani yaxshi o‘zlashtirib olgach, pulemyotchilar, keyinroq esa razvedkachilar safiga yuborildi. Moskva mudofaasi uchun bo‘lgan janglarda Zebo G‘anieva jasorat namunalarini ko‘rsatib, 28 fashist gazandalarini er tishlatdi, urush davomida esa 129 fashistni yo‘q qilgan. U mardligi va jasorati uchun “Qizil Bayroq” ordeni bilan mukofotlandi. Afsuski, g‘alabaga yaqin qolganda Zebo G‘anieva og‘ir jarohatlandi. Snaryadning parchalari uning ko‘p joyini yaralagan, oyog‘ini majaqlab tashlagan edi. Dala gospitalida uni operatsiya qildilar. Shundan so‘ng jonajon O‘zbekistonga qaytdi.

*(slayd 34)* **Roza Ibrohimova.** O‘zbek xalqining jasur qizlaridan Roza Ibrohimova Xorazm viloyatida tavallud topgan. Ma’shum Ikkinchi jahon urushi boshlanishi uning tibbiyot xodimi bo‘lish orzusini amalga oshirishga yo‘l qo‘ymadi. Radistlik kurslarini tamomlagandan so‘ng 1943-yili frontga jo‘nab ketdi. 1944-yilning bahorida artilleriya zarbalarini yo‘naltirish uchun oldinga harakatlanayotgan tankka joylashadi. Jang boshlanishi bilan dushman snaryadi ularning boshqaruvidagi tankka kelib tegadi. Ekipaj komandirining buyrug‘i bilan hamma tankni tark eta boshlaydi. Roza birinchilardan bo‘lib tark etadi, ammo ekipaj komandiri yaralanib tankdan chiqa olmayotgan bir vaqtda, Roza unga yordamga shoshilib tankdan olib chiqadi. Navbatdagi snaryad kelib portlashi bilan u yaralangan komandirni o‘z tanasi bilan yopib qoladi va o‘zi ham yaralanadi. Roza Ibrohimova bu qahramonligi uchun “Jasorati uchun” medali bilan mukofotlangan. Roza Ibrohimova matonat bilan g‘alabagacha fashizmga qarshi kurashdi.

*(slayd 35)* **Sanfirova Olga Aleksandrovna** urushdan oldin Toshkent shahrida yashagan. 46-gvardiya aviatsiya eskadriliyasi uchuvchisi sifatida 630 marotaba jangovar uchishlarni amalga oshirib, jami 77 tonna og‘irlikdagi bombalarni kechasi dushman ustiga yog‘dirib, yoqilg‘i va o‘q-dorilar, qurollar saqlanadigan omborxonalarni yo‘q qilgan. 1944-yil 13-dekabrda jangovar vazifani bajarish vaqtida qahramonlarcha halok bo‘lgan. O‘limidan so‘ng unga Sovet Ittifoqi Qahramoni unvoni berilgan.

*(slayd 36)* **Stempkovskaya Elena Konstantinovna** urushdan oldin Toshkent Davlat pedagogika instituti talabasi bo‘lgan. Radio aloqachilar kurslarini tamomlagandan so‘ng 1942-yil 216-o‘qchi polki radisti sifatida xizmat qila boshladi. Qo‘shin shtabi joylashgan qishloqqa dushman qo‘shinlari bostirib kiradilar. Elena bostirib kirgan dushmanga ikkita granata uloqtiradi, lekin son jihatdan ustun bo‘lgan fashistlar jasur radist qizni asir olib radioshifr ma’lumotlarini bilish uchun qiynaydilar, hatto ikki qo‘lini kesib tashlaydilar. Lekin Elena radioshifr ma’lumotlarini aytmaydi, shundan so‘ng fashistlar uni qatl qiladilar. SSSR Oliy Soveti Prezidiumi qarori bilan 1946-yil 15-mayda unga Sovet Ittifoqi Qahramoni unvoni berilgan.

Toshkentlik shifokor **Anvara Mukarramova** 148-o‘qchi diviziyaning medsanbatida jarroh bo‘lib xizmat qilib, minglab yaradorlarning joniga malham bo‘lgan. G‘alabadan so‘ng jonajon shahriga qaytib kelgach, nomzodlik dissertatsiyasini yoqladi. Ko‘p yillar davomida tibbiyot institutida dars berdi. Hozir nafaqa yoshida bo‘lsa-da, urush nogironlari shifoxonasida maslahatchi shifokor sifatida ishlaydi.

Ikki marta yarador va ikki marta kontuziya bo‘lgan shifokor **F. Ramazonova** urush tugagach, uzoq vaqt shifokorlik qildi. O‘zbekistonlik qizlarimiz yurtning muqaddas tuprog‘ini qishloqma-qishloq, shaharma-shahar ozod etishda faol qatnashdilar. Ulovli, piyoda holda dushmanning uyasigacha etib bordilar, qo‘shni mamlakatlarni fashizm balosidan qutqarishda jonbozlik ko‘rsatdilar. Qo‘mondonlik shularni hisobga olib, shinel kiygan hamma qizlarimizni jangovar orden va medallar bilan taqdirlagan. Ular bizning faxrimizdir.

**Pulemyotchi Rahima Hasanova** 1942-yilda frontga jo‘nab ketadi. Bu vaqtda u endigina 17 bahorni qarshilagan edi.

1942-yilning avgustida u tankchilar qismiga etib bordi. Rahima tibbiyot xizmatchisi bo‘lib, janggohdagi askarlarga tibbiy yordam ko‘rsatishi lozim edi. Rostov uchun bo‘lgan mudofaa janglarida ularning harbiy qismi qurshovga tushib qoladi. Qamalda qolgan bo‘linma bor kuchini to‘plab qamalni yorib o‘tishga qaror qiladi. Qismda askarlar soni kamayib ketganligi sababli Rahima Hasanova ularga yordam berish maqsadida o‘z ishini qo‘yib, pulemyotchi sifatida jangga kiradi. Kuchlar teng emas, nemis bosqinchilari tinimsiz hujumlar uyushtirishmoqda edi. Rahimaning tank pulemyotidan otgan o‘qlari nemis galalarini birin-ketin yiqitmoqda edi. Pulemyotning o‘qlari tugagandan so‘ng u ochiq tuynuk orqali granatalar irg‘ita boshladi. Granatalar ham tugagach, to‘pponchasini qo‘liga olib tepalikdan nemisning ko‘rinishini kutib turdi. Ammo u o‘q uzishga ulgurmadi. Quloqlariga tanish “Ura” ovozlari eshitildi. Madad etib kelib, polkka qo‘shilgan edi. Stalingrad uchun olib borilgan og‘ir janglarda sovet qo‘shinlari g‘olib chiqdilar. SHundan keyin Rahima Hasanova xizmat qilayotgan pulemyotchilar qismi ham davomli hujumga o‘tdi. Ammo yov kuchli va makkor edi. Nemislar orqaga chekinib, qulay istehkomni tanlab olardi-da uzoq vaqtgacha mudofaa janglari olib borib, qo‘shinlarimizga katta zarar etkazishga harakat qilardi. Bunday paytlarda, ayniqsa, pulemyotchilarga katta mas’uliyat yuklanadi. O‘zbek qizi Rahima ana shunday sharoitda jang qildi. U hamisha hujumkor armiyaning eng oldingi saflarida turib, ko‘p shaharlarni ozod qilishda faol qatnashdi. Pulemyotchi qiz Berlingacha bordi. Reyxstagga G‘alaba bayrog‘i tikilganini o‘z ko‘zi bilan ko‘rdi. U bir necha marta yaralandi, jasoratlari uchun bir necha marta hukumat mukofotlari bilan taqdirlandi. Sovet Armiyasining shon-shuhrat qozonishiga munosib hissa qo‘shgan Rahima Hasanova urush tugagach, o‘z yurtiga qaytdi.